02jvol. 10 Jurnalul Oficial al Uniunii Europene 249 31998R0696 L 96/22 JURNALUL OFICIAL AL COMUNITĂȚILOR EUROPENE 28.3.1998 REGULAMENTUL (CE) NR. 696/98 AL COMISIEI din 27 martie 1998 de punere în aplicare a Regulamentului (CE) nr. 515/97 al Consiliului privind asistența reciprocă între autoritățile administrative ale statelor membre și cooperarea dintre acestea și Comisie în vederea asigurării aplicării corespunzătoare a legislației din domeniile vamal și agricol COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 515/97 al Consiliului din 13 martie 1997 privind asistența reciprocă între autoritățile administrative ale statelor membre și cooperarea dintre acestea și Comisie în vederea asigurării aplicării corespunzătoare a legisla- ției din domeniile vamal și agricol (!), denumit în continuare „regulamentul de bază”, în special articolul 43 alineatul (3), întrucât, prin regulamentul de bază, se înființează, în special, o bază de date automată care satisface nevoile autorităților administrative responsabile cu aplicarea legislației vamale și agri- cole și ale Comisiei; întrucât obiectivul acestei baze de date este de a contribui la prevenirea, cercetarea și urmărirea operațiunilor care încalcă reglementările menționate, sporind eficiența proce- durilor de cooperare și de control ale autorităților competente printr-o difuzare mai rapidă a informațiilor; întrucât este necesar să se stabilească operațiunile de aplicare a legislației agricole pentru care se introduc informații în sistemul de informare vamală (SIV) prevăzut în regulamentul de bază; întrucât, în conformitate cu articolul 25 din regulamentul de bază, este necesar să se determine, de asemenea, elementele care se introduc în baza de date (SIV) corespunzătoare fiecăreia dintre categoriile prevăzute la articolul 24 literele (a)-(f) din regulamentul în cauză; întrucât, printre elementele menționate, se numără datele cu caracter personal care fac obiectul unui regim specific de protecție; întrucât, în special, datele în cauză nu pot fi introduse în baza de date decât dacă sunt îndeplinite condițiile prevăzute la articolul 27 alineatul (2) din regulamentul de bază; întrucât măsurile prevăzute în prezentul regulament sunt con- forme cu avizul comitetului menționat la articolul 43 din regulamentul de bază, ADOPTĂ PREZENTUL REGULAMENT: Articolul 1 Operațiunile privind aplicarea legislației agricole pentru care, în conformitate cu articolul 23 din regulamentul de bază, informațiile se introduc în sistemul de informare vamală (SIV) sunt cele privind: (a) importurile din ţări terțe de produse reglementate de legislaţia agricolă; (b) exporturile către țări terțe de produse reglementate de legislația agricolă; (c) circulația produselor reglementate de legislația agricolă sub incidența unei proceduri de tranzit comun sau extern, precum și depozitarea temporară a mărfurilor care fac obiectul comerțului dintre Comunitate și țările terţe; (d) circulația intracomunitară a produselor care fac obiectul unor restricții sau interdicţii în temeiul legislației agricole sau care beneficiază de un ajutor comunitar. Articolul 2 Elementele corespunzătoare fiecăreia dintre categoriile prevăzute la articolul 24 literele (a)-(f) din regulamentul de bază care pot fi introduse în SIV sunt menţionate în anexa la prezentul regulament. Articolul 3 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la 13 martie 1998. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 27 martie 1998. () JOL82,223.1997,p. 1. Pentru Comisie Mario MONTI Membru al Comisiei